Document ID: 32012R0757

KOMISSION TÄYTÄNTÖÖNPANOASETUS (EU) N:o 757/2012,
annettu 20 päivänä elokuuta 2012,
tiettyjen luonnonvaraisten eläin- ja kasvilajien yksilöiden unioniin tuonnin kieltämisestä toistaiseksi
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon luonnonvaraisten eläinten ja kasvien suojelusta niiden kauppaa säätelemällä 9 päivänä joulukuuta 1996 annetun neuvoston asetuksen (EY) N:o 338/97 (1) ja erityisesti sen 19 artiklan 1 kohdan,
on kuullut tieteellistä tarkasteluryhmää,
sekä katsoo seuraavaa:
(1)
Komissio voi asetuksen (EY) N:o 338/97 4 artiklan 6 kohdan nojalla rajoittaa tiettyjen lajien tuontia unioniin kyseisen kohdan a-d alakohdassa säädetyin edellytyksin. Lisäksi luonnonvaraisten eläinten ja kasvien suojelemisesta niiden kauppaa sääntelemällä annetun neuvoston asetuksen (EY) N:o 338/97 täytäntöönpanoa koskevista yksityiskohtaisista säännöistä 4 päivänä toukokuuta 2006 annetussa komission asetuksessa (EY) N:o 865/2006 (2) säädetään kyseisten rajoitusten täytäntöönpanotoimenpiteistä.
(2)
Luettelo lajeista, joiden tuonti unioniin on kielletty toistaiseksi, on viimeksi vahvistettu tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi 17 päivänä elokuuta 2011 annetussa komission täytäntöönpanoasetuksessa (EU) N:o 828/2011 (3).
(3)
Viimeaikaisten tietojen perusteella tieteellinen tarkasteluryhmä on todennut, että tiettyjen asetuksen (EY) N:o 338/97 liitteessä A ja B lueteltujen lajien suojelun taso on vakavasti uhattuna, mikäli niiden tuontia tietyistä alkuperämaista unioniin ei kielletä toistaiseksi. Tämän vuoksi olisi kiellettävä toistaiseksi seuraavien lajien tuonti unioniin:
Canis lupus (metsästysmuistot) Mongoliasta ja Tadžikistanista;
Ursus arctos (metsästysmuistot) Kazahkstanista;
Profelis aurata, Polemaetus bellicosus, Terathopius ecaudatus ja Varanus albigularis Tansaniasta;
Callosciurus erythraeus, Sciurus carolinensis ja Sciurus niger (elävät yksilöt) kaikista valtioista;
Chamaeleo gracilis (luonnonvaraiset yksilöt) Ghanasta ja Togosta;
Chamaeleo senegalensis (luonnonvaraiset yksilöt) Beninistä, Ghanasta ja Togosta;
Chamaeleo senegalensis (tarhatut yksilöt, joiden pituus kuonosta peräaukkoon on yli 6 cm) Beninistä;
Varanus spinulosus Salomonsaarilta;
Kinixys belliana (luonnonvaraiset yksilöt) Beninistä ja Ghanasta;
Kinixys erosa (luonnonvaraiset yksilöt) Togosta;
Kinixys homeana (luonnonvaraiset yksilöt), Pandinus imperator ja Scleractinia spp. Ghanasta;
Kinixys homeana (tarhatut yksilöt, joiden pituus kuonosta peräaukkoon yli 8 cm) Togosta;
Mantella cowani Madagaskarilta;
Hippocampus erectus Brasiliasta;
Hippocampus kuda Kiinasta;
Tridacna crocea, Tridacna derasa, Tridacna maxima ja Tridacna squamosa Salomonsaarilta;
Euphyllia paraancora, Euphyllia paradivisa, Euphyllia picteti, Euphyllia yaeyamaensis, Eguchipsammia fistula ja Heliofungia actiniformis Indonesiasta;
Rauvolfia serpentina Myanmarista;
Pterocarpus santalinus Intiasta;
Christensonia vietnamica Vietnamista;
Myrmecophila tibicinis Belizestä.
(4)
Tieteellinen tarkasteluryhmä on myös päätellyt, että tuoreimpien käytettävissä olevien tietojen perusteella ei ole enää tarpeen kieltää seuraavien lajien tuontia unioniin:
Falco cherrug Armeniasta, Irakista, Mauritaniasta ja Tadžikistanista;
Saiga tatarica Kazakstanista ja Venäjältä;
Callithrix geoffroyi Brasiliasta;
Amazona autumnalis Ecuadorista;
Ara chloropterus Argentiinasta ja Panamasta;
Ara severus Guyanasta;
Aratinga acuticaudata Uruguaysta;
Cyanoliseus patagonus Chilestä ja Uruguaysta;
Deroptyus accipitrinus Perusta;
Triclaria malachitacea Argentiinasta ja Brasiliasta;
Caiman crocodilus El Salvadorista, Guatemalasta ja Meksikosta;
Calumma andringitraense, Calumma boettgeri, Calumma fallax, Calumma gallus, Calumma glawi, Calumma globifer, Calumma guillaumeti, Calumma malthe, Calumma marojezense, Calumma oshaughnessyi, Calumma vencesi, Furcifer bifidus, Furcifer petteri, Furcifer rhinoceratus, Furcifer willsii, Cycadaceae spp., Stangeriaceae spp. ja Zamiaceae spp. Madagaskarista;
Heloderma suspectum Meksikosta ja Yhdysvalloista;
Iguana iguana ja Boa constrictor El Salvadorista;
Eunectes murinus Paraguaysta;
Chelonoidis denticulata Boliviasta ja Ecuadorista;
Tridacna gigas Fidžistä, Mikronesiasta, Palausta, Papua-Uudesta-Guineasta ja Vanuatusta;
Anacamptis pyramidalis, Himantoglossum hircinum, Ophrys sphegodes, Orchis coriophora, Orchis laxiflora, Orchis provincialis, Orchis purpurea, Orchis simia, Serapias vomeracea ja Spiranthes spiralis Sveitsistä;
Cephalanthera rubra, Dactylorhiza latifolia, Dactylorhiza russowii, Nigritella nigra ja Ophrys insectifera Norjasta;
Dactylorhiza traunsteineri, Ophrys insectifera ja Spiranthes spiralis Liechtensteinista.
(5)
Kaikkien niiden lajien alkuperämaita, joita tässä asetuksessa säädettävät uudet unioniin tuontia koskevat rajoitukset koskevat, on kuultu asiasta.
(6)
Sen vuoksi olisi muutettava luetteloa lajeista, joiden tuonti unioniin on kielletty toistaiseksi, ja selkeyden vuoksi olisi korvattava täytäntöönpanoasetus (EU) N:o 828/2011.
(7)
Tässä asetuksessa säädetyt toimenpiteet ovat luonnonvaraisen eläimistön ja kasviston kauppaa käsittelevän komitean lausunnon mukaisia,
ON HYVÄKSYNYT TÄMÄN ASETUKSEN:
1 artikla
Jollei asetuksen (EY) N:o 865/2006 71 artiklan säännöksistä muuta johdu, kielletään toistaiseksi tämän asetuksen liitteessä lueteltujen luonnonvaraisten eläin- ja kasvilajien yksilöiden tuonti unioniin.
2 artikla
Kumotaan täytäntöönpanoasetus (EU) N:o 828/2011.
Viittauksia kumottuun asetukseen pidetään viittauksina tähän asetukseen.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä elokuuta 2012.

Labels: 3
5
20